CELEX: 52013PC0568
Language: mt
Date: 2013-08-02
Title: Proposta għal DEĊIŻJONI TAL-KUNSILL dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ewropea u r-Repubblika l-Istati Membri tagħha, min-naħa l-waħda, u r-Repubblika ta' San Marino, min-naħa l-oħra, rigward il-parteċipazzjoni, bħala parti kontraenti, tar-Repubblika tal-Kroazja, wara l-adeżjoni tagħha mal-Unjoni Ewropea

|
			
		
		
		52013PC0568
		
			Proposta għal DEĊIŻJONI TAL-KUNSILL dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim dwar il-Kooperazzjoni u l-Unjoni Doganali bejn il-Komunità Ewropea u r-Repubblika l-Istati Membri tagħha, min-naħa l-waħda, u r-Repubblika ta' San Marino, min-naħa l-oħra, rigward il-parteċipazzjoni, bħala parti kontraenti, tar-Repubblika tal-Kroazja, wara l-adeżjoni tagħha mal-Unjoni Ewropea /* COM/2013/0568 final - 2013/0273 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Ir-Repubblika tal-Kroazja (minn hawn’ il
quddiem “il-Kroazja”) se tissieħeb fl-Unjoni Ewropea
fl-1 ta’ Lulju 2013. Fl-14 ta’ Settembru 2012,
il-Kunsill awtorizza lill-Kummissjoni biex tinnegozja l-adattament, permezz ta’
Protokoll, tal-Ftehim ta’ Kooperazzjoni u Unjoni Doganali bejn il-Komunità
Ewropea u l-Istati Membri tagħha, min-naħa l-waħda, u
r-Repubblika ta’ San Marino (minn hawn’ il quddiem “San Marino”), min-naħa
l-oħra[1]
(minn hawn’ il quddiem “il-Ftehim”), dwar il-parteċipazzjoni tal-Kroazja
bħala parti kontraenti, fid-dawl tat-tkabbir tal-Unjoni biex tinkludi lil
din tal-aħħar.
F'konformità mal-Artikolu 6(2) tal-Protokoll dwar
il-kundizzjonijiet u l-arranġamenti tad-dħul fl-Unjoni Ewropea tar-Repubblika
tal-Kroazja, il-Kummissjoni għandha tissottometti lill-Kunsill abbozz
tal-Protokoll li għandu jkun konkluż.
2.           L-ELEMENTI LEGALI
TAL-PROPOSTA
Il-Ftehim
daħal fis-seħħ fl-1 ta’ April 2002 u
jeħtieġ li jiġi emendat biex jinkludi lill-Kroazja bħala
parti kontraenti. Wara l-awtorizzazzjoni mogħtija lill-Kummissjoni
fl-14 ta’ Settembru 2012, in-negozjati ġew konklużi
ma’ San Marino dwar Protokoll mal-Ftehim. 
Skont l-Artikolu 218(6)(a) tat-Trattat dwar il-Funzjonament
tal-Unjoni Ewropea, il-Parlament Ewropew ta l-kunsens tiegħu
għall-konklużjoni tal-imsemmi Protokoll mal-Ftehim fi [...].
Sommarju tal-azzjoni proposta
Din il-proposta tikkonsisti minn abbozz ta'
Deċiżjoni tal-Kunsill dwar il-konklużjoni, f’isem l-Unjoni
Ewropea u l-Istati Membri tagħha, ta’ Protokoll mal-Ftehim (fl-Anness), li
jipprevedi l-parteċipazzjoni tal-Kroazja bħala parti kontraenti wara
l-adeżjoni tagħha mal-Unjoni Ewropea.
Bażi ġuridika
It-Trattat dwar il-Funzjonament tal-Unjoni
Ewropea, u b’mod partikolari l-Artikolu 218(6) tiegħu; it-Trattat
tal-Adeżjoni tal-Kroazja[2];
u l-Att ta' Adeżjoni tal-Kroazja[3],
u b'mod partikolari t-tieni subparagrafu tal-Artikolu 6(2) tiegħu.
L-għażla tal-istrument
Skont l-Artikolu 218(6)(a) tat-Trattat
dwar il-Funzjonament tal-Unjoni Ewropea, f’każijiet koperti b’dan
l-Artikolu, il-Kunsill għandu jadotta Deċiżjoni li tawtorizza
l-konklużjoni tal-Ftehim wara li jkun kiseb il-kunsens tal-Parlament
Ewropew. Din hija proposta għal Deċiżjoni ta’ din ix-xorta.
Proporzjonalità
Din il-proposta hija konformi mal-prinċipju
tal-proporzjonalità billi l-effetti tagħha huma strettament limitati
għal dak li huwa neċessarju biex jipprovdi
għall-parteċipazzjoni tal-Kroazja fil-Ftehim, bħala parti
kontraenti, wara l-adeżjoni tagħha mal-Unjoni Ewropea.
2013/0273 (NLE)
Proposta għal
DEĊIŻJONI TAL-KUNSILL
dwar il-konklużjoni, f'isem l-Unjoni
Ewropea u l-Istati Membri tagħha, tal-Protokoll għall-Ftehim dwar
il-Kooperazzjoni u l-Unjoni Doganali bejn il-Komunità Ewropea u r-Repubblika
l-Istati Membri tagħha, min-naħa l-waħda, u r-Repubblika ta' San
Marino, min-naħa l-oħra, rigward il-parteċipazzjoni, bħala
parti kontraenti, tar-Repubblika tal-Kroazja, wara l-adeżjoni tagħha
mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 207 u
l-Artikolu 352, flimkien mal-Artikolu 218(6)(a) u t-tieni
subparagrafu tal-Artikolu 218(8) tiegħu,
Wara li kkunsidra l-Att ta' Adeżjoni
tal-Kroazja[4],
u b'mod partikolari t-tieni subparagrafu tal-Artikolu 6(2) tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-kunsens tal-Parlament
Ewropew[5],
Billi:
(1)       Fl-14 ta’ Settembru 2012,
il-Kunsill awtorizza lill-Kummissjoni biex tiftaħ negozjati mar-Repubblika
ta' San Marino għall-adattament, permezz tan-negozjar ta' Protokoll,
tal-Ftehim ta’ Kooperazzjoni u Unjoni Doganali bejn il-Komunità Ewropea u
l-Istati Membri tagħha, minn naħa l-waħda, u r-Repubblika ta’
San Marino min-naħa l-oħra[6],
dwar il-parteċipazzjoni tar-Repubblika tal-Kroazja bħala parti
kontraenti, fid-dawl tal-adeżjoni tagħha mal-Unjoni Ewropea.
(2)       In-negozjati dwar
il-Protokoll għall-Ftehim saru mill-Kummissjoni u ġew konklużi
dan l-aħħar.
(3)       Il-Parlament Ewropew ta
l-kunsens tiegħu għall-konklużjoni tal-imsemmi Protokoll fi […]
(4)       Il-Protokoll għandu
jiġi konkluż f’isem l-Unjoni Ewropea. 
ADOTTA DIN ID-DEĊIŻJONI: 
Artikolu 1
Il-Protokoll għall-Ftehim dwar
il-Kooperazzjoni u l-Unjoni Doganali bejn il-Komunità Ewropea u l-Istati Membri
tagħha, minn naħa l-waħda, u r-Repubblika ta’ San Marino,
min-naħa l-oħra, rigward il-parteċipazzjoni tar-Repubblika
tal-Kroazja, bħala parti kontraenti, wara l-adeżjoni tagħha
mal-Unjoni Ewropea, huwa b’dan approvat f’isem l-Unjoni Ewropea u l-Istati
Membri tagħha.
It-test tal-Protokoll huwa mehmuż ma’ din
id-Deċiżjoni.
Artikolu 2
Il-President tal-Kunsill għandu
jaħtar lill-persuna li jkollha s-setgħa li tipproċedi, f'isem
l-Unjoni Ewropea u l-Istati Membri tagħha, biex tiddepożita
l-istrument ta' approvazzjoni previst fl-Artikolu 3 tal-Protokoll, sabiex
tesprimi l-kunsens tal-Unjoni Ewropea u tal-Istati Membri tagħha li jkunu
marbuta bil-Protokoll.
Artikolu 3
Din id-Deċiżjoni tidħol
fis-seħħ fil-jum tal-adozzjoni tagħha[7].
Magħmul fi Brussell,
                                                                       Għall-Kunsill
                                                                       Il-President
ANNESS
PROTOKOLL
għall-Ftehim dwar il-Kooperazzjoni u
l-Unjoni Doganali bejn il-Komunità Ewropea u l-Istati Membri tagħha, minn naħa
l-waħda, u r-Repubblika ta’ San Marino, min-naħa l-oħra, rigward
il-parteċipazzjoni tar-Repubblika tal-Kroazja, bħala parti
kontraenti, wara l-adeżjoni tagħha mal-Unjoni Ewropea
IR-RENJU TAL-BELĠJU,
IR-REPUBBLIKA TAL-BULGARIJA,
IR-REPUBBLIKA ĊEKA,
IR-RENJU TAD-DANIMARKA,
IR-REPUBBLIKA FEDERALI TAL-ĠERMANJA,
IR-REPUBBLIKA TAL-ESTONJA,
L-IRLANDA,
IR-REPUBBLIKA ELLENIKA,
IR-RENJU TA’ SPANJA,
IR-REPUBBLIKA FRANĊIŻA,
IR-REPUBBLIKA TALJANA,
IR-REPUBBLIKA TAL-KROAZJA,
IR-REPUBBLIKA TA’ ĊIPRU,
IR-REPUBBLIKA TAL-LATVJA,
IR-REPUBBLIKA TAL-LITWANJA,
IL-GRAN DUKAT TAL-LUSSEMBURGU,
IR-REPUBBLIKA TAL-UNGERIJA,
MALTA,
IR-RENJU TAL-PAJJIŻI L-BAXXI,
IR-REPUBBLIKA TAL-AWSTRIJA,
IR-REPUBBLIKA TAL-POLONJA,
IR-REPUBBLIKA PORTUGIŻA,
IR-RUMANIJA,
IR-REPUBBLIKA TAS-SLOVENJA,
IR-REPUBBLIKA SLOVAKKA,
IR-REPUBBLIKA TAL-FINLANDJA,
IR-RENJU TAL-IŻVEZJA, U
IR-RENJU UNIT TAL-GRAN BRITTANJA U L-IRLANDA
TA' FUQ
kif ukoll
L-UNJONI EWROPEA,
min-naħa l-waħda,
u
IR-REPUBBLIKA TA' SAN MARINO,
min-naħa l-oħra,
Wara li kkunsidraw il-Ftehim dwar
il-Kooperazzjoni u l-Unjoni Doganali bejn il-Komunità Ewropea u l-Istati Membri
tagħha, min-naħa l-waħda u r-Repubblika ta’ San Marino,
min-naħa l-oħra tas-16 ta' Diċembru 1991,
("il-Ftehim"), li daħal fis-seħħ
fl-1 ta' April 2002,
Wara li kkunsidraw l-adeżjoni
tar-Repubblika tal-Kroazja mal-Unjoni Ewropea
fl-1 ta’ Lulju 2013,
Billi r-Repubblika tal-Kroazja għandha
ssir parti kontraenti għall-Ftehim,
FTIEHMU KIF ĠEJ:
Artikolu 1
Ir-Repubblika tal-Kroazja hawnhekk taderixxi
bħala Parti għall-Ftehim.
Artikolu 2
Dan il-Protokoll se jkun parti integrali
mill-Ftehim.
Artikolu 3
1. Dan il-Protokoll għandu jiġi
approvat mill-Partijiet Kontraenti skont il-proċeduri rispettivi
tagħhom.
2. Il-Partijiet għandhom jinnotifikaw lil
xulxin bit-tlestija ta' dawn il-proċeduri. L-istrumenti ta' approvazzjoni
għandhom jiġu depożitati mas-Segretarjat Ġenerali
tal-Kunsill tal-Unjoni Ewropea.
Artikolu 4
Dan il-Protokoll għandu jidħol
fis-seħħ fl-ewwel jum tal-ewwel xahar wara d-data tad-depożitu
tal-aħħar strument ta’ approvazzjoni.
Artikolu 5
Dan il-Protokoll għandu japplika
provviżorjament mill-1 ta’ Lulju 2013.
Artikolu 6
It-testi tal-Ftehim u tad-Dikjarazzjonijiet
annessi miegħu tfasslu bl-ilsien Kroat.
Huma annessi ma' dan il-Protokoll u huma
ugwalment awtentiċi bħat-testi fl-ilsna l-oħra li bihom tfasslu
l-Ftehim u d-Dikjarazzjonijiet annessi miegħu.
Artikolu 7
Dan il-Protokoll għandu jitfassal
f’żewġ kopji bil-Bulagaru, bil-Kroat, biċ-Ċek,
bid-Daniż, bl-Olandiż, bl-Ingliż, bl-Estonjan,
bil-Finlandiż, bil-Franċiż, bil-Ġermaniż, bil-Grieg,
bl-Ungeriż, bl-Irlandiż, bit-Taljan, bil-Latvjan, bil-Litwan,
bil-Malti, bil-Pollakk, bil-Portugiż, bir-Rumen, bis-Slovakk, bis-Sloven,
bl-Ispanjol u bl-Iżvediż, u kull wieħed minn dawn it-testi huwa
awtentiku bl-istess mod.
Magħmul fi [Brussell] fi [……] jum ta' […]
fis-sena elfejn u tlettax.
[ ... ]
Għall-Istati Membri
[ ... ]
Għall-Unjoni Ewropea
[ ... ]
Għar-Repubblika ta' San Marino
[ ... ] 
[1]               ĠU
L 84, 28.3.2002, p. 43.
[2]               ĠU
L 112, 24,4.2012, p. 10.
[3]               ĠU
L 112, 24,4.2012, p. 21.
[4]               ĠU
L 112, 24,4.2012, p. 21.
[5]               ĠU
C , p. .
[6]               ĠU
L 84, 28.3.2002, p. 43.
[7]               Id-data
tad-dħul fis-seħħ tal-Protokoll se tiġi ppubblikata f'Il-Ġurnal
Uffiċjali tal-Unjoni Ewropea mis-Segretarjat Ġenerali
tal-Kunsill.